BEM:ต้นทุนการเงินลดหลังออกหุ้นกู้ใหม่โบรกฯแนะถือราคาเป้าหมาย 6.40 บาท
BEM:ต้นทุนการเงินลดหลังออกหุ้นกู้ใหม่แนะนำเพียง ถือ กำหนดราคาพื้นฐานไว้ที่ 6.40 บาท ซึ่งประเมินด้วยวิธี SOTP ราคาปิดมีส่วนลดจากราคาพื้นฐานอยู่เล็กน้อยคือ 4% 
28 มิ.ย. 2559

บล.ดีบีเอส วิคเคอร์ส ระบุในบทวิเคราะห์วันนี้ (28 มิ.ย.) ว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM บริษัทได้มีการประกาศออกจำหน่ายหุ้นกู้ในวันที่ 24 มิ.ย.59 มูลค่า 15 พันล้านบาท ด้วยอัตราดอกเบี้ยหุ้นกู้ที่ต่ำเป็นเพียง 2.2-3.6% ต่อปี ซึ่งถือว่าต่ำกว่าที่เราได้คาดไว้ จึงได้มีการปรับประมาณการขึ้น 3% ทั้งปี 59 และ 60 ในส่วนที่ดอกเบี้ยจ่ายให้ต่ำลง
ด้านการเจรจาตรงกับองค์การรถไฟฟ้ามหานคร (MRT) เกี่ยวกับการว่าจ้างให้ BEM เป็นผู้บริหารเดินรถไฟฟ้าสายสีน้ำเงินกำลังรอพิจารณาจากคณะกรรมการ PPP (Public-Private Partnership Policy Committee) เราเห็นว่าแม้จะเป็นการเจรจาตรงหรือเปิดประมูล ทาง BEM ก็มีโอกาสสูงที่จะได้รับงานนี้ เพราะมีประสบการณ์และการประหยัดจากการเชื่อมต่อกับโครงข่ายในปัจจุบัน เราจึงมีสมมุติฐานให้บริษัทได้รับงานนี้
แนะนำเพียง ถือ กำหนดราคาพื้นฐานไว้ที่ 6.40 บาท ซึ่งประเมินด้วยวิธี SOTP ราคาปิดมีส่วนลดจากราคาพื้นฐานอยู่เล็กน้อยคือ 4% 